கொங்கை அக் குயிலுக்கு ஒன்றும் குறைவு இலை; குறியும் அஃதே. 61 'குழல் படைத்து, யாழைச் செய்து, குயிலொடு கிளியும் கூட்டி, மழலையும் பிறவும் தந்து, வடித்ததை, மலரின் மேலான், இழைபொரும் இடையினாள்தன் இன் சொற்கள் இயையச் செய்தான்; பிழை இலது உவமை காட்டப் பெற்றிலன்; பெறும்கொல் இன்னும்? 62 'வான் நின்ற உலகம் மூன்றும் வரம்பு இன்றி வளர்ந்தவேனும், நா நின்ற சுவை மற்று ஒன்றோ அமிழ்து அன்றி நல்லது இல்லை; மீன் நின்ற கண்ணினாள்தன் மென் மொழிக்கு உவமை வேண்டின்,